google/wiki40b huggingface dataset:
Πορτραίτο του Αδριανού (Αρχαιολογικό Μουσείο Πειραιώς)

Συνθήκες έυρεσης

Βρέθηκε το 1963 στο λιμάνι του Πειραιά κάτω από το κτήριο Λαιμού, Ακτή Μιαούλη 35-39.
Τα επικολλημένα θαλάσσια όστρακα στην επιφάνειά του αποδεικνύουν ό,τι ο χώρος που βρέθηκε, έξω από το τείχος καλυπτόταν στην αρχαιότητα από θάλασσα.

Περιγραφή

Πρόκειται για κεφάλι με συνολικό σωζόμενο ύψος 1,48 μέτρα, πλάτος 0,98 μ. και ύψος κεφαλιού 0,49 μέτρα. Σύμφωνα με υπολογισμούς το συνολικό ύψος του αγάλματος πρέπει να ήταν 3,20 -3,30 μ. Είναι από μάρμαρο πεντελικό. Το κεφάλι και η μπροστινή επιφάνεια του κορμού είναι πολύ φθαρμένα από τη διάβρωση της θάλασσας, με εξαίρεση την πλάτη που σώζεται σε καλύτερη κατάσταση Εδώ είναι φανερά τα ίχνη της ράσπας . Λείπουν ο δεξιός ώμος και μεγάλα κομμάτια από το δεξιό τμήμα του στήθους.
Ο αυτοκράτορας στεκόταν όρθιος με το κεφάλι στραμένο ελαφρά προς τα αριστερά. Φορεί tunica μικρό τμήμα της οποίας διακρινεται στο πίσω μέρος του αριστερού βραχίονα. Πάνω από αυτήν φορούσε θώρακα ο οποιος δεν διατηρείται και paludamentum. Αριστερά, κάτω από τον θώρακα κρέμονται δύο σειρές δερμάτινες λωρίδες με κροσσούς που προστατεύουν τον ώμο. Το paludamentum είναι αναδιπλωμένο στο αριστερό ώμο.και σκεπάζει όλη την πλάτη. Το περίγραμμα του προσώπου πλησιάζει το ωοειδές. Το μέτωπο είναι φαρδύ και η φθαρμένη μύτη καπως μεγάλη. Τα μάτια δεν έχουν εγχάρακτες λεπτομέρειες. Τα συνοφρυωμένα φρύδια και τα σφικτά χείλια δίνουν στο πρόσωπο σοβαρότητα, αλλά και καλοσύνη και πραότητα. Τα μαλιά είναι χτενισμένα προς τα εμπρός από την κορυφή του κεφαλιού.Καταλήγουν σε οκτώ πλατείς σπειροειδείς βοστρύχους, χτενισμένους προς τα αριστερά. Οι βόστρυχοι πάνω από το μέτωπο είναι μεγαλύτεροι από τους υπόλοιπους. Μια συνεχής κυματιστή αυλάκωση από τρυπάνι χωρίζει τα μαλλιά από το πρόσωπο. Τα γένια είναι κοντά και με όχι με μεγάλη πλαστικότητα. 
Επειδή δεν μας σώζεται κάτι από τον δεξιό ώμο και βραχίωνα δεν μπορούμε να ξέρουμε τι στάση είχε το χέρι. Το αριστερο ΄χερι μάλλον κρατούσε ξίφος και τμήμα του paludamentum.

Χρονολογία ευρήματος

Όταν ο Αδριανός ήλθε στα 124 για πρώτη φορά στην Αθήνα μετά από αυτην την επίσκεψη πρέπει να τοποθετηθεί η δημιουργία του αγάλματος. Σχετίζεται με ρωμαϊκά λουτρά τμήμα των οποίων ήταν στην οδό Κολοκοτρώνη 118 σε απόσταση 100μ. ανατολικά από την εύρεση του αγάλματος.
Ο Παπαστάμος το τοποθετεί χρονικά μετά την τελευταία επίσκεψη του Αδριανού στην Αθήνα το 131/132 μ.Χ.

Σημασία ευρήματος

Ο Αδριανός του Πειραιά είναι το μοναδικό σωζόμενο κολοσσιαίο άγαλμα του αυτοκράτορα στην Ελλάδα. Ο Παυσανίας μας πληροφορεί πως στην Αθήνα  υπήρχε ένα υπερφυσικού μεγέθους άγαλμα του Αδριανού που ήταν στημένο πίσω από το ναό του Ολυμπίου Διός. Ήταν δώρο των Αθηναίων για την πανελλήνια πολιτική του αυτοκράτορα και συγχρόνως συμβόλιζε την ευγνωμοσύνη των κατοίκων της πόλης στην οποία ο Αδριανός είχε δώσει την προετεραιότητα.
Καθώς βρέθηκε κοντά στο λιμάνι ίσως προοριζόταν για εξαγωγή.
MultiLisp

Η MultiLisp είναι μια συναρτησιακή γλώσσα προγραμματισμού και διάλεκτος της διαλέκτου Scheme της Lisp, με κάποιες επιπλέον εντολές και εκφράσεις για παράλληλη εκτέλεση και κοινή (μοιραζόμενη) μνήμη. Η MultiLisp υλοποιείται σε Interlisp. Αυτές οι επεκτάσεις περιλαμβάνουν παρενέργειες, με συνέπεια η MultiLisp να είναι μη-ντετερμινιστική. Εκτός των επεκτάσεων για παράλληλο προγραμματισμό, η MultiLisp έχει επίσης κάποιους ασυνήθιστους αλγόριθμους για συλλογή απορριμμάτων και χρονοπρογραμματισμό εργασιών. Η MultiLisp, όπως και η Scheme, είναι προσανατολισμένη σε συμβολικούς υπολογισμούς. Σε αντίθεση με κάποιες άλλες γλώσσες παράλληλου προγραμματισμού, η MultiLisp ενσωματώνει εντολές που προκαλούν παρενέργειες και για τη ρητή δήλωση του παραλληλισμού. Σχεδιάστηκε από τον Robert H. Halstead στις αρχές της δεκαετίας του 1980 για χρήση στον υπολογιστή Concert που είχε 32 επεξεργαστές και αναπτυσσόταν στο Τεχνολογικό Ινστιτούτο της Μασαχουσέτης (MIT). Επέδρασε στην ανάπτυξη της διαλέκτου Gambit της Scheme  και της Interlisp-VAX.

PCALL και FUTURE

Η MultiLisp επιτυγχάνει τον παραλληλισμό με τη μακροεντολή PCALL, με τον κώδικα:
(PCALL Fun A B C ...)
να είναι ισοδύναμος με τον:
(Fun A B C ...)
με τη διαφορά ότι τα ορίσματα A, B, C, κλπ. μπορούν να αποτιμηθούν παράλληλα, κάτι που έρχεται σε αντίθεση με τη συνηθισμένη σειρά εκτέλεσης, που είναι σειριακή από τα αριστερά προς τα δεξιά. Χρησιμοποιεί επίσης μια έκφραση του παράλληλου προγραμματισμού, το μέλλον (future), το οποίο μοιάζει με την εντολή fork σε συνδυασμό με οκνηρή αποτίμηση. Με αυτόν τον τρόπο, μπορεί να γραφεί μια έκφραση όπως η
(cons (FUTURE A) (FUTURE B))
η οποία θα επικαλύψει την αποτίμηση όχι μόνο των εκφράσεων A και B μεταξύ τους, αλλά και αυτών με το αποτέλεσμα της κλήσης cons, μέχρι να εκτελεστεί μια λειτουργία που να απαιτεί πραγματική πληροφορία για την τιμή του A ή του B.
1029 Λα Πλάτα

Φυσικά χαρακτηριστικά

Η μέση διάμετρος της Λα Πλάτα εκτιμάται σε 20,78 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,182. Η Λα Πλάτα περιστρέφεται γύρω από τον εαυτό της μία φορά κάθε 15 ώρες και 22 λεπτά.
Αλσού (τραγουδίστρια)

Eurovision

Η Αλσού είχε πάρει μέρος στο Διαγωνισμό τραγουδιού το 2000 κατακτώντας την 2η θέση εκπροσωπόντας τη Ρωσία. Το 2008 ο Ντίμα Μπιλάν κέρδισε την Eurovision εκπροσωπόντας και ο ίδιος τη Ρωσία, και το 2009 η διοργανώτρια χώρα είχε παρουσιαστές στους ημιτελικούς τη Νατάλια Βοντιανόβα και τον Αντρέι Μαλάχοφ, και στον Τελικό τον Ιβάν Ούργκαντ και την ίδια (Αλσού), νικητής ήταν ο Νορβηγός Αλεξάντερ Ρίμπακ, ο οποίος μιλάει άπταιστα ρωσικά.
Ζαμβέζης

Ιστορικά στοιχεία

Η ανακάλυψη του ποταμού έγινε το 1498 από τον Βάσκο ντα Γκάμα. Συστηματικά εξερευνήθηκε από τον Ντέιβιντ Λίβινγκστον.

Φυσική εξέταση

Οι πηγές του ποταμού βρίσκονται στα σύνορα της Ζάμπιας με την Ανγκόλα. Έπειτα διασχίζει τη Ζάμπια και ρέει νότια και ανατολικά, εκβάλλοντας στον Ινδικό ωκεανό στην περιοχή της Μοζαμβίκης. Σχηματίζει ένα μεγάλο δέλτα στις εκβολές του και αυτό αποτελείται από επτά μεγάλους βραχίονες και αρκετούς άλλους μικρότερους.
Ποδοσφαιρική Ομοσπονδία Μαλαισίας

Ιστορία

Η Ποδοσφαιρική Ομοσπονδία Μαλαισίας συστάθηκε το 1933 με έδρα τη Σιγκαπούρη.
Θεηκολεών

Περιγραφή και ιστορικά στοιχεία

Ο Θεηκολεών βρισκόταν έξω από τον ιερό περίβολο της Άλτεως και βόρεια του  εργαστηρίου του Φειδία. Η κατασκευή του χρονολογείται στα μέσα του 5ου αι. π.Χ. και μέχρι και τα ρωμαϊκά χρόνια υπέστη διάφορες προσθήκες και μετασκευές. Το κτίσμα αρχικά ήταν σχεδόν τετράγωνο με μήκος πλευράς 19 μέτρα και μία αυλή στο κέντρο, γύρω από την οποία υπήρχαν οκτώ δωμάτια. Τα τέσσερα είχαν είσοδο προς την αυλή με στοά δύο κιόνων ανάμεσα σε παραστάδες, ενώ τα άλλα τέσσερα γωνιακά δεν επικοινωνούσαν με την αυλή, αλλά είχαν πόρτες προς τα υπόλοιπα δωμάτια.

Σύμφωνα με τον Παυσανία

[15.8] ἔστι δὲ πρὸ τοῦ καλουμένου Θεηκολεῶνος οἴκημα: τούτου δὲ ἐν γωνίᾳ τοῦ οἰκήματος Πανὸς ἵδρυται βωμός. τὸ πρυτανεῖον δὲ Ἠλείοις ἔστι μὲν τῆς Ἄλτεως ἐντός, πεποίηται δὲ παρὰ τὴν ἔξοδον ἥ ἐστι τοῦ γυμνασίου πέραν: ἐν τούτῳ δὲ οἵ τε δρόμοι τῷ γυμνασίῳ καὶ τοῖς ἀθληταῖς εἰσιν αἱ παλαῖστραι. <τοῦ> πρυτανείου δὲ πρὸ μὲν τῶν θυρῶν βωμός ἐστιν Ἀρτέμιδος Ἀγροτέρας - Παυσανίου Ἑλλάδος Περιήγησις 5. Ἠλιακῶν 
  
[15.8] Μπροστά απ' αυτό που ονομάζουν Θεηκολαώνα  υπάρχει κτίσμα που σε μια γωνία του βρίσκεται βωμός του Πάνα. Το πρυτανείο των Ηλείων είναι μέσα στην Άλτη, κοντά στην έξοδο, απέναντι από το γυμνάσιο μέσα σ' αυτό το γυμνάσιο οι δρόμοι και οι Παλαίστρες προορίζονται για την άσκηση των αθλητών. Μπροστά από την πόρτα του πρυτανείου υπάρχει βωμός της Αγροτέρας Αρτέμιδος
Αρχαιολογική θέση

Ως αρχαιολογική θέση ή αρχαιολογικός τόπος εννοείται εκείνη η περιοχή στην επιφάνεια της γης στην οποία κατανέμονται τα αρχαιολογικά δεδομένα. Όσον αφορά στο περιεχόμενό της, μια αρχαιολογική θέση είναι δυνατόν να είναι δυνατόν να συνδέεται με μια κατηγορία δεδομένων (π.χ. τέχνεργα, οικοδεδομένα) ή οποιονδήποτε συνδυασμό τους.

Λειτουργία

Όσον αφορά στη λειτουργία, οι αρχαιολογικές θέσεις διακρίνονται σε οικισμούς, σπήλαια και βραχοσκεπές, καταυλισμούς, τελετουργικά κέντρα ή ιερά, ναούς και ταφικές θέσεις ή νεκροταφεία, και θέσεις με εξειδικευμένες λειτουργίες (εμπορικές θέσεις ή «εμπορεία», στρατιωτικές εγκαταστάσεις, λατομεία, μεταλλεία, εργαστήρια, λιμενικές εγκαταστάσεις κ.α.).

Μέγεθος - μορφή - χρονική διάρκεια

Ως προς το μέγεθος και τη μορφή, μια αρχαιολογική θέση μπορεί να αντιπροσωπεύεται είτε στο σύνολό της από έναν οικισμό ή από κάποιο μεμονωμένο κτίσμα, ή ακόμη από την απλή παρουσία εργαλείων ή κεραμεικής. Όσον αφορά στους οικισμούς -ειδικότερα όταν αυτοί δεν είναι εύκολα αναγνωρίσιμοι και τα όριά τους δεν είναι σαφώς καθορισμένα (από οχυρωματικά τείχη, τάφρους, περιβόλους, από την εμφανή τοπογραφική τους θέση -για παράδειγμα λόφος, ακρωτήριο) ή όταν δεν χαρακτηρίζονται από σημαντικά αρχιτεκτονικά κατάλοιπα, είναι δυνατόν να αναγνωριστούν από την κατανομή και την πυκνότητα των υλικών καταλοίπων τους στο χώρο. 
Ως προς τη διάρκεια χρήσης, υπάρχουν αρχαιολογικές θέσεις που χρησιμοποιήθηκαν για ένα σύντομο χρονικό διάστημα, άλλες που διήρκεσαν για μία ή περισσότερες γενεές και άλλες που χρησιμοποιήθηκαν επανειλημμένα (ενδεχομένως με περιόδους εγκατάλειψης) επί αιώνες ή ακόμη και χιλιετίες.

Αρχαιολογική γεωγραφική περιοχή

Οι αρχαιολογικές θέσεις αποτελούν βασικές μονάδες έρευνας στην αρχαιολογία και πολλές αρχαιολογικές μελέτες στις μέρες μας εξακολουθούν να διεξάγονται στο επίπεδο μεμονωμένων θέσεων. Τις τελευταίες δεκαετίες, όμως, διαπιστώνεται η τάση να μελετώνται οι αρχαιολογικές θέσεις ως τμήμα ενός ευρύτερου φυσικού περιβάλλοντος, με αποτέλεσμα να δίνεται έμφαση σε μεγαλύτερες και πιο περιεκτικές μονάδες έρευνας, τις αρχαιολογικές γεωγραφικές περιοχές.
Η αρχαιολογική γεωγραφική περιοχή περιλαμβάνει μια σειρά από αρχαιολογικές θέσεις. Πρόκειται για μια οριοθετημένη γεωγραφική έκταση βάσει εμφανών τοπογραφικών στοιχείων, όπως είναι οι θάλασσες, τα όρη, ή τα ποτάμια. Τούτη η οριοθετημένη έκταση στο παρελθόν αποτελούσε ταυτόχρονα μια σαφώς καθορισμένη οικολογική και πολιτισμική επικράτεια, στην οποία αναπτύχθηκαν κοινωνίες ή σύνολα κοινωνιών.
Αφαίρεση

Βασική αφαίρεση:ακεραίων

Φαντάσου ένα ευθύγραμμο τμήμα μήκους b με το αριστερό άκρο να είναι το a και το δεξί άκρο να είναι το c. Ξεκινώντας από το a χρειάζεται b βήματα προς τα δεξιά για το φτάσει στο c.
Αυτή η κίνηση προς τα δεξιά διατυπώνεται στα μαθηματικά με την πρόσθεση: a+b=c .
Από το c, χρειάζεται b βήματα προς τα αριστερά για να πάει στο a. Αυτή η κίνηση προς τα αριστερά παριστάται c-b=a. 
Τώρα φανταστείτε ένα ευθύγραμμο τμήμα με τους αριθμούς 1, 2, 3 διαδοχικά. Από την θέση 3 δεν απαιτούνται βήματα προς τα δεξιά έτσι 3-0=3. Χρειάζεται 2 βήματα προς τα αριστερά για να φτάσουμε στην θέση 1 έτσι 3-2=1. Αυτή η εικόνα είναι ανεπαρκής για να περιγράψουμε τι πρόκειται να συμβεί μετά από 3 βήματα προς τα αριστερά από την θέση 3. Για να αναπαραστήσουμε αυτό, η γραμμή πρέπει να επεκταθεί.
Για να αφαιρέσεις ένα αυθαίρετο φυσικό αριθμό, ξεκινάς με μία γραμμή που περιέχει κάθε φυσικό αριθμό (0, 1, 2, 3, 4, 5, 6,....). Από το 3, χρειαάζονται 3 βήματα προς τα αριστερά για να φτάσεις στο 0, έτσι 3-3=0. Αλλά 3-4 δεν είναι ακόμη έγκυρο δεδομένου ότι αφήνει ξανά την γραμμή. Οι φυσικοί αριθμοί δεν είναι ένα χρήσιμο πλαίσιο για αφαίρεση.
Η λύση σε αυτό θεωρείται ο ακέραιος αριθμός (...., -3, -2, -1, 0, 1, 2, 3,...). Από το 3 χρειάζονται 4 βήματα προς τα αριστερά για να δώσει -1: 3-4=-1.

Αφαίρεση ως προσθήκη

Υπάρχουν κάποιες περιπτώσεις όποτε η αφαίρεση σαν μία ξεχωριστή πράξη γίνεται προβληματική. Για παράδειγμα, 3-(-2)(δηλαδή αφαιρεί -2 από 3) δεν είναι άμεσα ορατό είτε από ένα φυσικό αριθμό είτε από αριθμό γραμμής, επειδή δεν είναι αμέσως ξεκάθαρο το τι σημαίνει να κινηθεί -2 βήματα προς τα αριστερά ή για να πάρει -2 μήλα. Μια λύση είναι να δούμε την αφαίρεση ως προσθήκη από υπογεγραμμένους αριθμούς. Επιπλέον σύμβολα πλην δηλώνουν απλά την αντίστροφη πρόσθετη. Τότε έχουμε 3-(-2)=3+2=5. Αυτό επίσης βοηθάει στο να κρατήσει τον δακτύλιο των ακεραίων απλό αποφεύγοντας την εισαγωγή νέων πράξεων πράξεων όπως η αφαίρεση. Συνήθως, ένα δακτύλιος έχει μόνο δύο πράξεις που ορίζονται σ' αυτόν. Στην περίπτωση των ακεραίων, υπάρχουν η πρόσθεση και ο πολλαπλασιασμός. Ένας δακτύλιος έχει ήδη την έννοια της αντίθετης πρόσθετης ύλης, αλλά δεν έχει καθόλου ιδέα από μια ξεχωριστή πράξη της αφαίρεσης, έτσι η χρήση του συμβόλου της πρόσθεσης σαν αφαίρεση μας επιτρέπει να εφαρμόζουμε τα αξιώματα του δακτυλίου στην αφαίρεση χωρίς να χρειάζεται να αποδείξουμε τίποτα.
Ανδρέας Φιλιππίδης

Βιογραφία

Γεννήθηκε στην Αθήνα το 1919. Ήταν απόφοιτος της Δραματικής Σχολής του Εθνικού Θεάτρου και τελειόφοιτος της Νομικής Σχολής του Πανεπιστημίου Αθηνών.
Πρωτοβγήκε στη σκηνή το 1943 με το θίασο της κυρίας Κατερίνας στο Παράξενο ιντερμέτζο στο ρόλο του Γκόρντον. Έπαιξε κοντά στους Μανωλίδου, Αρώνη, Παππά και Χορν.
Εργάστηκε στο Εθνικό Θέατρο (και μάλιστα σε πρωταγωνιστικούς ρόλους από το 1946 μέχρι το 1957), στο Κρατικό Θέατρο Βορείου Ελλάδος, στο ελεύθερο Θέατρο και λίγα χρόνια ως θιασάρχης. Σκηνοθέτησε έργα των Τσέχωφ, Μολιέρου, Ξενόπουλου κ.ά. ενώ για 20 χρόνια διετέλεσε καθηγητής στη δραματική σχολή Θεοδοσιάδη.
Έχει εμφανιστεί σε πολλές ελληνικές κινηματογραφικές ταινίες, συνεργαζόμενος με το ραδιόφωνο και τη τηλεόραση.Υπήρξε και ενεργός σκακιστής, πρωταθλητής στο Α' πρωτάθλημα ηθοποιών το 1972. Το 1985 παρουσίασε την εκπομπή "Τυχερή σκακιέρα" . Μετά τη δικτατορία εξελέγη αντιπρόεδρος του Σωματείου Ελλήνων Ηθοποιών.
Υπήρξε σύζυγος της  ηθοποιού Δέσπως Διαμαντίδου και της Λίλλης Παπαγιάννη. Κηδεύτηκε στου Ζωγράφου.
Ιωάννης Καζιμίρ του Λάουτερν

Βιογραφία

Γεννήθηκε στο Ζίμερν και ήταν ο δευτερότοκος (επιζήσας) γιος του Φρειδερίκου Γ΄ εκλέκτορα του Παλατινάτου και της Μαρίας Χοεντσόλλερν, κόρης του Καζιμίρ μαργράβου του Βρανδεμβούργου-Μπαϋρόιτ.
Το 1564 ζήτησε να νυμφευτεί την Ελισάβετ Α΄ Τυδώρ της Αγγλίας, αλλά αυτή δεν ανταποκρίθηκε. Τέσσερα έτη μετά νυμφεύτηκε της Ελισάβετ των Βέττιν, διότι ήθελε να διαδώσει τον Καλβινισμό στη Σαξονία. Δεν ήταν ευτυχισμένοι· την περιόρισε στο σπίτι της. έκανε έξι παιδιά και απεβίωσε φυλακισμένη το 1590.
Από το 1571 διέμενε στο Καϊζερσλάουτερν για μία δεκαετία. Το 1576 απεβίωσε ο πατέρας του, που όρισε στη διαθήκη του το Παλατινάτο να μείνει στον Καλβινισμό. Ο πρωτότοκος Λουδοβίκος ΣΤ΄ έλαβε το μεγαλύτερο μέρος (Χαϊδελβέργη, κλπ), ενώ ο Ιωάννης-Καζιμίρ ένα μικρό μέρος (Καϊζερσλάουτερν, κλπ) που έγινε η κομητεία του Λάουτερν. Ο Λουδοβίκος ΣΤ΄, που είχε ανατραφεί μυστικά από τη μητέρα του ως Λουθηρανός, δεν τήρησε τη θέληση του πατέρα του και υποστήριξε τον Λουθηρανισμό. Έτσι οι Καλβινιστές θεολόγοι, όπως ο Ζαχαρίας Ουρσίνος κ.ά. έφυγαν από το Πανεπιστήμιο της Χαϊδελβέργης και ίδρυσαν Πανεπιστήμιο στο Λάουτερν το 1578.
Ήταν σε επαφή με τον Ροβέρτο Ντούντλεϋ κόμη του Λέσεστερ, που η Ελισάβετ Α΄ τον είχε στείλει στην Ευρώπη για το σχηματισμό Προτεσταντικής Ένωσης. Το 1576 εισέβαλε στη Γαλλία με 4.000 μισθοφόρους· ο Ερρίκος Γ΄ Βαλουά της Γαλλίας του απένειμε τον ψιλό τίτλο του δούκα του Ετάμπ. Ήταν για λίγους μήνες και δεν επισκέφθηκε ποτέ το Ετάμπ. Το 1579 επισκέφθηκε την Αγγλία και ζήτησε από την Ελισάβετ Α΄ οικονομική υποστήριξη για την εκστρατεία του υπέρ των Ηνωμένων Επαρχιών. Ψυχαγωγήθηκε τρεις εβδομάδες στην Αυλή. 
το 1583 απεβίωσε ο Λουδοβίκος ΣΤ΄ και άφησε τον γιο του Φρειδερίκο Δ΄ 9 ετών. Ο Ιωάννης-Καζιμίρ έγινε κηδεμόνας του ως την ενηλικίωσή του το 1592.
Δημήτριος Βουδούρης

Βιογραφικά στοιχεία

Γεννήθηκε στη Θεσσαλονίκη το 1931 και σπούδασε νομικά στο πανεπιστήμιο της γενέτειράς του. Εξελέγη τρεις φορές βουλευτής στις εκλογές του 1974, 1977 και 1985 με τη Νέα Δημοκρατία αρχικά στην περιφέρεια Δήμου Θεσσαλονίκης και αργότερα στην Α΄ Θεσσαλονίκης. Διετέλεσε γενικός γραμματέας στο Υπουργείο Εσωτερικών το 1974 στην κυβέρνηση Εθνικής Ενότητας του Κωνσταντίνου Καραμανλή και υφυπουργός Εξωτερικών στην Κυβέρνηση Ράλλη. Από το 1994 ως το 1997 ήταν επικεφαλής της Διοικούσας Επιτροπής της Νέας Δημοκρατίας νομού Θεσσαλονίκης.
Απεβίωσε σε ηλικία 87 ετών στις 22 Ιανουαρίου 2018.
Νικόλαος Ταμπακόπουλος

Βιογραφικά στοιχεία

Η καταγωγή του ήταν από την Βυτίνα της επαρχίας Καρύταινας. Ως τραπεζίτης δάνειζε Έλληνες και Τούρκους. Ο ιστορικός Βασ. Κρεμμυδάς τον αποκαλεί "τοκογλύφο" και αναφέρει ότι λίγο πριν την Επανάσταση είχε δανείσει σε διάφορους περί τα 2 εκατομμύρια γρόσια. Υπηρέτησε ως στρατιώτης και πολιτικός. Έγινε μέλος της Εφορείας των Τρικόρφων επί της προεδρίας του Κανέλλου Δεληγιάννη. Πήρε μέρος σε πολλές μάχες και ιδίως στην μάχη του Δερβενακίου κατά του Δράμαλη. Σκοτώθηκε στην ατυχή μάχη των Τρικόρφων (25 Ιουνίου 1825) πολεμώντας κατά του Ιμπραήμ Πασά. Ο θάνατός του θρηνείται σε ορισμένα δημοτικά και μοιρολόγια όπως το κατωτέρω, όπου μνημονεύονται ο Παπατσώνης και ως "σεντουκομίνης" ο ταμίας Π. Δημητρακόπουλος από την Αλωνίσταινα:
- Βουνά της Αλωνίσταινας και της Απάνω Χρέπας / τί έχετε π' αραχνιάσατε ....

- Μπραήμ πασάς μας έζωσε με τους στραβαραπάδες .../σκοτώσαν τον κυρ-Νικολή με τον Παπατσωνόπλο.

... Σκοτώσαν τη λεβεντουργιά, τους δυό καπεταναίους, / σκοτώθη ο Ταμπακόπουλος και ο σεντουκομίνης.
Μετά την Επανάσταση ο Ιωάννης, γιός του Ν. Ταμπακόπουλου, υπέβαλε στην επί του Αγώνος Επιτροπή στοιχεία από το οικογενειακό του αρχείο για τη δράση του πατέρα του και για τα τεράστια ποσά που είχε διαθέσει για την Επανάσταση. Ο Ν. Ταμπακόπουλος δεν αναφέρεται στα αρχεία ως μέλος της Φιλικής Εταιρείας, αλλά από τις κινήσεις του συμπεραίνεται ότι γνώριζε για την Επανάσταση. Σώζεται επιστολή της 11ης Μαρτίου 1821 από τον Σωτ. Χαραλάμπη προς τον Ταμπακόπουλο με την οποία ζητείται από τον τελευταίο να καθησυχάσει τους Τούρκους των Καλαβρύτων και να κερδηθεί χρόνος, καθώς εντείνονταν οι υποψίες των Τούρκων για την επερχόμενη Επανάσταση.
Σκάλες Αγίου Νικολάου (Πάτρα)

Οι Σκάλες της Οδού Αγίου Νικολάου βρίσκονται στην Πάτρα και πρόκειται για μία από τις πιο χαρακτηριστικές τοποθεσίες της πόλης. Αποτελούν σημαντικό αξιοθέατο και ιστορικό μνημείο, αλλά εντούτοις ο αρχικός σκοπός της κατασκευής τους διατηρείται ωστόσο αναλλοίωτος έως σήμερα. Πρόκειται, συν τοις άλλοις, για χαρακτηριστικό δείγμα της αρχιτεκτονικής κληρονομιάς της Πάτρας.

Γενικά στοιχεία

Κατασκευάστηκαν το 1934, στην εποχή του Μεσοπολέμου, επί δημαρχίας Βασιλείου Ρούφου, αντικαθιστώντας την προϋπάρχουσα φιδωτή χωμάτινη ανηφόρα που βρισκόταν στο σημείο. Αποτελούν μία από τις κυριότερες τεχνητές κλίμακες (σκάλες) από μια σειρά τέτοιων που βρίσκονται στην Πάτρα, καθώς και χαρακτηριστικό παράδειγμα της αστικής και φυσικής γεωγραφίας του ιστορικού κέντρου της πόλης, το οποίο διαιρείται στις λεγόμενες Άνω και Κάτω Πόλη, τις περιοχές δηλ. που συνδέουν οι σκάλες της οδού Αγίου Νικολάου.
Στη βάση της Κλίμακας της Αγίου Νικολάου βρίσκεται ναός αφιερωμένος στον Άγιο Νικόλαο, καθώς και παρεκκλήσι, δίπλα από αυτόν, αφιερωμένο στον Άγιο Παΐσιο τον Αγιορείτη. Η αρχική θεμελίωση του ναού του Αγίου Νικολάου ήταν ελαφρώς νοτιότερα της σημερινής, εκεί όπου βρίσκονται σήμερα οι σκάλες, αλλά, λόγω κατολίσθησης που σημειώθηκε το 1885, η θεμελίωσή του πραγματοποιήθηκε στη σημερινή του θέση.
Στην κορυφή τους βρίσκεται το δυτικό μέρος του Φρουρίου της πόλης. Οι σκάλες αποτελούν το συνδετήριο μέσο μεταξύ των οδών Αγίου Νικολάου και Παπαδιαμαντόπουλου, που επεκτείνονται προς τα βορειοδυτικά (κάτω) και νοτιοανατολικά (πάνω) αντίστοιχα.
Οι σκάλες της οδού Αγίου Νικολάου αποτελούν ένα από τα πιο φωτογραφημένα μέρη της Πάτρας, τόσο από την κορυφή τους με την όμορφη θέα που προσφέρουν προς το κέντρο της πόλης, τον Πατραϊκό και τα απέναντι βουνά της Αιτωλοακαρνανίας, όσο και από την περιοχή κάτω από αυτές, απ' όπου φαίνεται η θέση στην οποία δεσπόζουν, ή από κάποιο άλλο ενδιάμεσο σημείο τους. Αποτελούν δημοφιλή και πολυσύχναστο προορισμό, ντόπιων και επισκεπτών, που συρρέουν εκεί για βόλτα, αναψυχή και χαλάρωση, ιδίως την άνοιξη και το καλοκαίρι. Κατά τις νυκτερινές ώρες φωταγωγούνται, ενώ κατά τη διάρκεια των εκδηλώσεων του Πατρινού Καρναβαλιού έχουν ιδιαίτερη νυχτερινή χρωματική φωταγώγηση.
Στις σκάλες πραγματοποιούνται κατά καιρούς ποικίλες πολιτιστικές εκδηλώσεις, ενώ χρησιμοποιούνται συχνά ως χώρος εκδήλωσης πολιτικών μηνυμάτων και διαμαρτυριών.
Χάρβεϊ (ταινία 1950)

Υπόθεση

Ο καλοσυνάτος κι ευγενικός Έλγουντ Π. Ντοντ (Τζέιμς Στιούαρτ) έχει μια ιδιαιτερότητα που τον κάνει να ξεχωρίζει απ´τους υπόλοιπους ανθρώπους, έχει ένα φίλο το Χάρβεϊ, ο οποίος είναι ορατός μόνο απ'αυτόν. Ο Χάρβεϊ δεν είναι ανθρώπινο ον, μα ένας γιγαντιαίων διαστάσεων λαγός που ακολουθεί τον Έλγουντ παντού. Οι δυο τους συνομιλούν και τα πίνουν με τις ώρες με τους θαμώνες του μπαρ της γειτονιάς. Το Χάρβεϊ έκτος απ´τον Έλγουντ μπορούν ίσως να δουν άτομα ονειροπόλα, με έντονη παιδικότητα κι άτομα με αυθεντικότητα που δεν έχουν αλλοτριωθεί απ´τη ζωή που επιτάσσει η κοινωνία του σήμερα, που τείνει να δίνει ταμπέλες σε οτιδήποτε διαφορετικό. Η φιλία του Έλγουντ με το Χάρβεϊ δυσαρεστεί όμως την αδελφή του Έλγουντ, Βίτα (Τζόζεφιν Χαλ), η οποία πιστεύει ότι ο αδελφός της είναι τρελός εφόσον μιλάει με ένα λαγό τον οποίο ούτε αυτή, ούτε κανείς άλλος του κύκλου της δε μπορεί να δει. Η Βίτα που θέλει ν´ανέβει κοινωνικά για να μπορέσει να καλοπαντρέψει την κόρη της Μιρτλ Μέι (Βικτόρια Χορν), πιστεύει ότι τα οράματα του Έλγουντ αποτελούν κίνδυνο για το όνομα της οικογένειάς τους και για τη μελλοντική ευτυχία της κόρης της. Έτσι αποφασίζει να κλείσει τον Έλγουντ σε ψυχιατρική κλινική για να γλυτώσει το σκάνδαλο που μπορεί να προκαλέσει η συναναστροφή του αδελφού της με τον φανταστικό αυτό λαγό. Στο ψυχιατρείο όμως γίνεται λάθος κι αντί του Έλγουντ, ο οποίος με την προσωπικότητά και το διαυγές πνεύμα του περνά για απόλυτα φυσιολογικός, κρατούν μέσα τη Βίτα.

Πληροφορίες Παραγωγής

Ταινία βασισμένη στο ομώνυμο και βραβευμένο με Πούλιτζερ θεατρικό της Μαίρη Τσέις. Το θεατρικό της Τσέις έκανε πρεμιέρα στο Μπρόντγουεϊ τον Νοέμβριο του 1944 όπου παίχτηκε για 1775 παραστάσεις κι η εταιρία Universal Pictures πλήρωσε 750.000 δολάρια για να αγοράσει τα δικαιώματα του. Ο ρόλος του Έλγουντ δόθηκε στον Τζέιμς Στιούαρτ, ενώ η Τζόζεφιν Χαλ επανέλαβε το ρόλο που είχε ερμηνεύσει ήδη στο Μπρόντγουεϊ, εκείνον της αδελφής του Έλγουντ. Ο Στιούαρτ δήλωσε μετά τα γυρίσματα της ταινίας ότι η Χαλ είχε τον δυσκολότερο ρόλο εφόσον έπρεπε να υποδυθεί τόσο ότι πιστεύει όσο κι ότι δεν πιστεύει ότι ο αδελφός της έβλεπε τον τεράστιο λαγό. Η ταινία έκανε πρεμιέρα τον Οκτώβριο του 1950 κι έκανε εισπράξεις της τάξεως των 2.6 εκατομμυρίων δολαρίων.

Κριτικές

Το περιοδικό DVD Guide στην κριτική του για την ταινία γράφει ότι ο Στιούαρτ δίνει τον καλύτερό του εαυτό.

Επανεκτελέσεις

Η ταινία γυρίστηκε 5 ακόμη φορές για την τηλεόραση. Ενώ όταν κυκλοφόρησε η ταινία του Ρίτσαρντ Κέλι Ντόνι Ντάρκο (Donnie Darko, 2001) έγινε συσχετισμός μεταξύ των φανταστικών λαγών που αποτελούν κύριο θέμα και στις δυο ταινίες. 
Το 2009 ο Στίβεν Σπίλμπεργκ δήλωσε την επιθυμία του να επανεκτελέσει την ταινία. Προσέγγισε μάλιστα τον Τομ Χανκς κι έπειτα τον Ρόμπερτ Ντάουνι Τζούνιορ για τον πρωταγωνιστικό ρόλο, αλλά ο σκηνοθέτης αναγκάστηκε να παραιτηθεί της ιδέας λόγω διαφορετικής άποψης που είχε με τους παραγωγούς πάνω στον τρόπο με τον οποίο έπρεπε να γυριστεί η ταινία.
Γενικές εκλογές στην Γκάνα (2016)

Γενικές εκλογές διεξήχθησαν στην Γκάνα στις 7 Δεκεμβρίου 2016 για να εκλέξουν τον πρόεδρο και τα μέλη του κοινοβουλίου. Η ψηφοφορία αρχικά είχε προγραμματιστεί για τις 7 Νοεμβρίου 2016, αλλά η ημερομηνία εκείνη απορρίφθηκε αργότερα από το κοινοβούλιο. Ο πρώην υπουργός Εξωτερικών Νάνα Ακούφο-Άντο από το Νέο Πατριωτικό Κόμμα της αντιπολίτευσης εξελέγη πρόεδρος στην τρίτη του προσπάθεια, νικώντας τον κάτοχο της προεδρίας, Τζον Μαχάμα του Εθνικού Δημοκρατικού Κογκρέσου.
Τα αποτελέσματα των εκλογών ανακοινώθηκαν στις 9 Δεκεμβρίου 2016, λόγω καθυστέρησης της ψηφοφορίας σε δύο περιοχές. Στις 19:51 τοπική ώρα, ο Μαχάμα παραδέχθηκε την ήττα του. Στις 20:45, η Εκλογική Επιτροπή δήλωσε ότι Ακούφο-Άντο είχε νικήσει τον Μαχάμα από τον πρώτο γύρο, στην πρώτη φορά που ένας εν ενεργεία πρόεδρος της Γκάνας δεν κατάφερε να κερδίσει μια δεύτερη θητεία.

Εκλογικό σύστημα

Ο Πρόεδρος εκλέγεται χρησιμοποιώντας το σύστημα της εκλογής σε 2 γύρους, ενώ το 275 μέλη του Κοινοβουλίου εκλέγονται σε μονοεδρικές εκλογικές περιφέρειες, χρησιμοποιώντας το πλειοψηφικό σύστημα.
Οι ψηφοφόροι θα πρέπει να είναι υπήκοοι της Γκάνας, ηλικίας τουλάχιστον 18 ετών, αν και εκείνοι που κρίνονται διανοητικά ανάπηροι, χάνουν το δικαίωμα ψήφου. Οι υποψήφιοι βουλευτές πρέπει να είναι πολίτες της Γκάνας και ηλικίας τουλάχιστον 21 ετών, και είτε να διαμένουν στην εκλογική τους περιφέρεια ή να έχουν ζήσει εκεί για τουλάχιστον από πέντε ως και δέκα χρόνια, πριν από τις εκλογές.